Žemaičių Naumiesčio herbas

Žemaičių Naumiesčio herbas – pagrindinis Žemaičių Naumiesčio miestelio ir Žemaičių Naumiesčio seniūnijos (Šilutės rajono savivaldybė) heraldikos atributas.

 Aprašas 

Mėlyname lauke ant žalios papėdės auksinis liūtas pakelta uodega su raudonu titnaginiu pistoletu dantyse. Skydo papėdėje – trys auksiniai stilizuoti žolės kuokštai.

 Simbolika 

Herbo simboliai susiję su XVIII a. pabaigos politiniais įvykiais. Liūtas reiškė drąsą, jėgą, valdžią ir teisingumą. Ginklas jo dantyse rodė, kad tik jėga galima miestą ir kraštą apginti nuo pavojaus, kylančio iš agresyvių kaimynų pusės.

 Istorija 

1792 m. balandžio 12 d. ATR valdovas Stanislovas Augustas Poniatovskis Naumiesčiui suteikė Magdeburgo teises ir patvirtino herbą privilegija Nr. 48.Žemaičių Naumiesčio herbas privilegijoje. Archyvai.lt (tikrinta 2011-01-30). Monarcho nurodymu herbe pavaizduotas žvėrių valdovas liūtas.„Virš Žemaičių Naumiesčio plevėsuoja vėliava su auksiniu liūtu, dantyse laikančiu raudoną titnaginį pistoletą“. Pamarys. Nuoroda tikrinta 2022-05-04. Netrukus herbas panaikintas.

Atnaujintą herbą 1998 m. birželio 3 d. dekretu Nr. 83 patvirtino prezidentas Valdas Adamkus. Herbo etalono autorius – dailininkas Arvydas Každailis.

 Šaltiniai 

Herb
Kategorija:1998 m. patvirtinti Lietuvos gyvenviečių herbai
Kategorija:Šilutės rajono savivaldybės gyvenviečių herbai
Kategorija:Lietuvos miestelių herbai